### Beslutningstema

Der skal tages stilling til kommunegaranti på 9,5 mio. kr. til lån til etablering af el-kedel til fortrængning af gaskedel.

### Sagsfremstilling

For at sikre en fremtidig omstilling fra fossile brændsler til vedvarende energi har Løgumkloster Fjernvarme udarbejdet et projektforslag til "Etablering af el-kedel til fortrængning af gaskedel".

Når Løgumkloster Fjernvarme har maksimal behov for at levere varme leveres dette af gaskedel/gasmotorer. Eftersom gaskedlen står til udfasning, ønskes den erstattet af en el-kedel. El-kedlen er med til at optimere driften på el-nettet og dermed give en lavere produktionspris på fjernvarme. Fjernvarmen antager, at den vil komme til at levere ca. 25 % af varmen afhængig af de øvrige produktionsenheder. El-kedler er en vigtig forbruger i elnettet, eftersom der bliver tilkoblet mere VE-energi til el-nettet.

Det forventes at naturgas forbruget til gaskedlen kan fortrænges helt med en elkedel.

### Økonomi

[adresse] har pt. 6 kommunegarantier med en samlet restgæld på 68,759 mio. kr. De samlede garantier ultimo 2024 til fjernvarmeværker i Tønder Kommune udgør 295,322 mio. kr.

I overensstemmelse med Tønder Kommunes administrationspraksis opkræves der 1% af garantisummen i stiftelsesprovision. Stiftelsesprovision opkræves i forbindelse med låntagning. Efter ekstern kreditvurdering primo 2024 er den løbende garantiprovision fastsat til 0,55 %. Efter administrativ vurdering af de seneste årsregnskaber fastholdes dette.

### Indstilling Fagchefen for Økonomi og Løn indstiller,

at der bevilges en kommunegaranti på 9,5 mio. kr. til etablering af el-kedel,

at der opkræves stiftelsesprovision på 1 % samt løbende garantiprovision på 0,55%, og

at indstillingen videresendes til Kommunalbestyrelsen.

**Beslutning Økonomiudvalget den 11. december 2025, pkt. 9:**

Indstillingen anbefales.

### Beslutning

Indstillingen godkendt.

Nanni Frederiksen (T) deltog ikke i mødet.